Ehdotus: neuvoston asetus lopullisen polkumyyntitullin käyttöönotosta Puolasta, Tsekin tasavallasta ja Unkarista peräisin olevan polypropeenista valmistetun lyhdelangan ja paalinarun tuonnissa sekä väliaikaisen tullin lopullisesta kantamisesta annetun asetuksen (EY) N:o 603/1999 muuttamisesta /* KOM/2002/0574 lopull. */



Virallinen lehti nro 045 E , 25/02/2003 s. 0109 - 0111



Ehdotus: NEUVOSTON ASETUS lopullisen polkumyyntitullin käyttöönotosta Puolasta, Tsekin tasavallasta ja Unkarista peräisin olevan polypropeenista valmistetun lyhdelangan ja paalinarun tuonnissa sekä väliaikaisen tullin lopullisesta kantamisesta annetun asetuksen (EY) N:o 603/1999 muuttamisesta (komission esittämä) PERUSTELUT 1. Neuvosto otti asetuksella (EY) N:o 603/1999 käyttöön lopulliset polkumyyntitullit muun muassa Unkarista peräisin olevan polypropeenista valmistetun lyhdelangan ja paalinarun tuonnissa. 2. Näistä tulleista on kuitenkin myönnetty vapautuksia, kun yritys Tiszai Vegyi Kombinat Rt, jäljempänä 'TVK', jonka yksilöllisen hintasitoumuksen komissio on hyväksynyt (päätös 1999/215/EY), on tuottanut tuotteet ja vienyt ne suoraan yhteisössä sijaitsevalle tuontiyritykselle laskuttaen tätä niistä. 3. TVK on ilmoittanut komissiolle, että se haluaa kaupankäyntiään koskevien muutosten vuoksi peruuttaa sitoumuksensa. 4. Tämän vuoksi on tarpeen muuttaa asetusta (EY) N:o 603/1999 poistamalla TVK:n nimi niiden yritysten luettelosta, jotka on vapautettu polkumyyntitulleista, ja säätää lopullisen tullin käyttöön ottamisesta. 5. Komissio muuttaa samalla päätöksen 1999/215/EY 1 artiklaa, jossa luetellaan yritykset, joiden tarjoama sitoumus on hyväksytty. Ehdotus: NEUVOSTON ASETUS lopullisen polkumyyntitullin käyttöönotosta Puolasta, Tsekin tasavallasta ja Unkarista peräisin olevan polypropeenista valmistetun lyhdelangan ja paalinarun tuonnissa sekä väliaikaisen tullin lopullisesta kantamisesta annetun asetuksen (EY) N:o 603/1999 muuttamisesta EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen, ottaa huomioon polkumyynnillä muista kuin Euroopan yhteisön jäsenvaltioista tapahtuvalta tuonnilta suojautumisesta 22 päivänä joulukuuta 1995 annetun neuvoston asetuksen (EY) N:o 384/96 [1] ja erityisesti sen 8 artiklan, [1] EYVL L 56, 6.3.1996, s. 1, asetus sellaisena kuin se on viimeksi muutettuna asetuksella (EY) N:o 2238/2000, EYVL L 257, 11.10.2000, s. 2. ottaa huomioon komission ehdotuksen, joka on tehty komission kuultua neuvoa-antavaa komiteaa, sekä katsoo seuraavaa: A. AIEMPI MENETTELY (1) Neuvosto otti asetuksella (EY) N:o 603/1999 [2] maaliskuussa 1999 käyttöön lopullisen polkumyyntitullin Puolasta, Tsekistä ja Unkarista peräisin olevan polypropeenista valmistetun lyhdelangan ja paalinarun tuonnissa. [2] EYVL L 75, 20.3.1999, s. 1, asetus sellaisena kuin se on viimeksi muutettuna asetuksella (EY) N:o 1657/2001, EYVL L 221, 17.8.2001, s. 1. (2) Kyseisen menettelyn yhteydessä komissio hyväksyi 16 päivänä maaliskuuta 1999 tekemällään päätöksellä 1999/215/EY [3] muun muassa unkarilaisen yrityksen Tiszai Vegyi Kombinat Rt, jäljempänä 'yritys', tarjoaman hintasitoumuksen. [3] EYVL L 75, 20.3.1999, s. 34, päätös sellaisena kuin se on viimeksi muutettuna päätöksellä 2000/324/EY, EYVL L 112, 11.5.2000, s. 65. (3) Yrityksen yhteisöön viemän Unkarista peräisin olevan polypropeenista valmistetun lyhdelangan ja paalinarun tuonti (Taric-lisäkoodi 8582) vapautettiin polkumyyntitullista asetuksen (EY) N:o 603/1999 2 artiklan 1 ja 2 kohdan mukaisesti. B. SITOUMUKSEN OMA-ALOITTEINEN PERUUTTAMINEN (4) Tiszai Vegyi Kombinat Rt ilmoitti komissiolle, että se haluaa kaupankäyntiään koskevien muutosten vuoksi peruuttaa sitoumuksensa. (5) Tämän vuoksi yrityksen sitoumus on peruutettu ja sen nimi on komission päätöksellä 2001/XXX/EY poistettu päätöksen 1999/215/EY 1 artiklan 1 kohdassa olevasta luettelosta yrityksistä, joiden sitoumukset on hyväksytty. C. LOPULLISET TULLIT (6) Yrityksen tarjoamaan sitoumukseen johtaneen tutkimuksen päätelmänä oli polkumyynnin ja vahingon lopullinen määrittäminen asetuksessa (EY) N:o 603/1999. (7) Asetuksen (EY) N:o 384/96 8 artiklan 9 kohdan mukaisesti yrityksen valmistamille vientituotteille asetettavan polkumyyntitullin tason pitää perustua sitoumukseen johtaneen tutkimuksen yhteydessä määritettyihin tosiseikkoihin. Tässä suhteessa ja ottaen huomioon, että polkumyyntimarginaali oli asetettu vahinkomarginaalia alhaisemmaksi, katsotaan asianmukaiseksi, että lopullisen polkumyyntitullin tasoksi vahvistetaan 26,4 prosenttia tuotteen arvosta, mikä vastaa todettua polkumyyntimarginaalia (katso myös asetuksen (EY) N:o 603/1999 johdanto-osan 26 kappale). D. ASETUKSEN (EY) N:o 603/1999 MUUTTAMINEN (8) Asetuksen (EY) N:o 603/1999 1 artiklan 2 kohta ja 2 artiklan 2 kohta, jossa luetellaan yritykset, joille on määrätty polkumyyntitulli, ja yritykset, jotka on vapautettu polkumyyntitulleista, olisi näin ollen muutettava, ON ANTANUT TÄMÄN ASETUKSEN: 1 artikla Korvataan asetuksen (EY) N:o 603/1999 1 artiklan 2 kohta seuraavasti: "2. Jäljempänä lueteltujen yritysten valmistamien tuotteiden vapaasti yhteisön rajalla tullaamattomana -nettohintaan sovellettava lopullinen polkumyyntitulli on seuraava: >TAULUKON PAIKKA> 2 artikla Korvataan asetuksen (EY) N:o 603/1999 2 artiklan 2 kohta seuraavasti: "2. Tarjottujen ja hyväksyttyjen sitoumusten yhteydessä harjoitettava tuonti on ilmoitettava tullattavaksi seuraavien Taric-lisäkoodien mukaisesti: >TAULUKON PAIKKA> 3 artikla Tämä asetus tulee voimaan sitä päivää seuraavana päivänä, jona se julkaistaan Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä [...] Neuvoston puolesta Puheenjohtaja